31997D0131
L 057/1
JURNALUL OFÍCIAL AL UNIUNII EUROPENE
DECIZIA CONSILIULUI
din 17 decembrie 1996
privind încheierea unui acord sub forma unui schimb de scrisori referitor la aplicarea provizorie a Acordului dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală
(97/131/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere propunerea Comisiei,
întrucât Comunitatea și Noua Zeelandă au început negocierile de stabilire a măsurilor sanitare aplicabile în comerțul cu animale vii și produse animale;
întrucât în urma acestor negocieri a fost semnat un acord la 17 decembrie 1996;
întrucât, pentru a evita întreruperea schimburilor comerciale și până când cele două părți își vor notifica una alteia încheierea procedurilor respective de ratificare a acordului menționat, în special în conformitate cu dispozițiile articolului 18 alineatul (1) al doilea paragraf, cele două părți au convenit aplicarea cu titlu provizoriu a acordului începând cu 1 ianuarie 1997, în baza unui acord sub forma unui schimb de scrisori,
întrucât este recomandabil ca acordul respectiv să fie aprobat,
DECIDE:
Articolul 1
Acordul sub forma unui schimb de scrisori privitor la aplicarea provizorie a acordului dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală este aprobat în numele Comunității.
Textul acordului sub forma unui schimb de scrisori este atașat la prezenta decizie.
Articolul 2
Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
Articolul 3
Prezenta decizie se publică în Jurnalul Oficial al Comunităților Europene.
Adoptată la Bruxelles, 17 decembrie 1996.